Kræft i næse og bihuler hører under kategorien hoved-halskræft og er en kræftsygdom, der oftest opstår i kæbehulerne, som er en af bihulerne. Behandlingen er som regel operation efterfulgt af strålebehandling.
Her får du et kort overblik over kræft i næse- og bihulerne med links til mere viden.
Næse- og bihulekræft hører under gruppen hoved-halskræft, der er en samlet betegnelse for kræft opstået i de øvre luft- og spiseveje og de kirtler, der findes hér.
Fakta om næse- og bihulerne
Både næsehulen og bihulernes funktion er at fugte og opvarme indåndingsluften, inden den transporteres ind i kroppen og ned i luftvejene.
Rygning øger risikoen for at udvikle kræft i næsehulen, og træstøv fra især hårde træsorter, læderstøv, nikkel og radium øger risikoen for at udvikle næse- og bihulekræft.
Andre forhold, der kan have betydning for, at man udvikler næse- og bihulekræft, er kromforbindelser, tekstilstøv, Epstein Barr virus og human papillomavirus (HPV). Læs mere om mulige årsager:
De hyppigste tegn på næse- og bihulekræft er tilstopning af næsen i den ene side, blodigt sekret eller betændelse fra næsen.
Ved mistanke om næse- eller bihulekræft får man en kikkertundersøgelse (fiberskopi) af næsen og får taget en vævsprøve. Hvis der er tale om kræft i næse- eller bihulerne, bliver man undersøgt for spredning med MR- og CT-scanning, røntgen af brystkassen og ultralyd af halsen. Læs mere om undersøgelserne:
Man kan først vide, om der er næse- eller bihulekræft, når en vævsprøve af knuden er undersøgt i mikroskop. Der findes flere typer af kræft i næse- og bihuler. Næse- og bihulekræft inddeles i stadier alt efter, hvor udbredt sygdommen er:
Diagnose og stadieinddeling af næse- og bihulekræft
Næse- og bihulekræft fjernes som regel med operation efterfulgt af strålebehandling
I tidlige stadier af kræft i næse- og bihuler bliver man enten kun opereret eller strålebehandlet. Ved fremskreden kræft starter man med strålebehandling og bliver eventuelt efterfølgende opereret. Læs mere om behandlingen:
Opfølgning efter behandlingen
Når behandlingen er afsluttet, bliver man tilbudt et opfølgningsprogram på hospitalet. Opfølgningsbesøgene foregår ambulant, hvilket vil sige, at du ikke skal indlægges. Læs mere:
Hvis næse- og bihulekræften kommer tilbage
Risikoen for, at næse- og bihulekræft vender tilbage, afhænger af sygdommens stadium før behandling, og hvilken behandling man har fået. Ved behandling af tilbagefald vil lægen forsøge at fjerne al kræften. Hvis dette ikke er muligt, får man tilbudt lindrende behandling. Læs mere om behandlingen af tilbagefald:
Tilbagefald ved næse- og bihulekræft
Gode råd til hverdagslivet med sygdommen
Efter behandling for kræft i næse- og bihuler må de fleste leve med bivirkninger, hvad enten de har fået strålebehandling, er blevet opereret eller måske begge dele. Det er ikke alle, der får alle bivirkningerne. Læs her om bl.a. genoptræning, kost og reaktioner efter et kræftforløb:
Tal for næse- og bihulekræft
Næse- og bilhulekræft er en sjælden kræftform med omkring 65 nye tilfælde om året i Danmark.
Se statistik for, hvor mange der får kræft i næse- og bihuler hver år, hvor mange, der lever med sygdommen, og hvor mange der dør af den.
Statistik om næse- og bihulekræft
Mere viden om næse- og bihulekræft
Her finder du relevante links, hvis du vil læse mere om næse- og bihulekræft.
Links om næse- og bihulekræft